Svendsen: – Egil er riktig mann for oss akkurat nå
Langrennsjentenes trener Egil Kristiansen går rett over i ny jobb som trener skiskyttergutta, og han får med seg Siegfried Mazet. Fransmannen har i en årrekke vært skytetrener for verdens beste skiskytter de siste årene, Martin Fourcade. Trenerteamet ble presentert for pressen i Oslo tirsdag kveld. – Veldig spennende, jeg tror det blir veldig bra, sier Emil Hegle Svendsen til VG.– Dette blir noe nytt. Jeg har drevet med langrenn siden jeg var liten, det blir litt spesielt. Jeg skal prøve å ta med noen av erfaringene jeg har fått opp gjennom. Jeg må nok gjøre noen tilpasninger, jeg gleder meg, sa Egil Kristiansen på pressekonferansen. – Egil er riktig mann for oss akkurat nå. Vi trenger å få litt mer system på det vi gjør og mer kontroll over ivrige utøvere som ønsker å gjøre jobben. Han er flink til å lage individuelle opplegg for hver enkelt utøver noe han har bevist i sin tid som kvinnelandslagstrener hvor de aller fleste har fått et løft, sier Svendsen. Sett denne? Svendsen vraker norske ski - skal gå på samme merke som Fourcade Trønderen kjenner ikke Kristiansen spesielt godt. Da vet han mer om Siegried Mazet, skytetreneren som har vært en ressursperson for franske skiskyttere i en årrekke.– Han har hjulpet frem en rekke franske utøvere som ikke har det talentet som vi har i laget, og de har prestert på veldig høyt nivå. Det er imponerende og det skal bli interessant å se hvordan han tenker og jobber, sier Svendsen, som ikke tror det blir noen store endringer. Til det er det så mye bra som er innarbeid i det norske skiskyttermiljøet over tid. – De har nok en litt annen filosofi så vi må kanskje møtes på «halvveien», sier Emil Hegle Svendsen. – Det er en spennende gjeng med et stort potensiale, sa Kristiansen.Den nye skytetreneren fikk spørsmål om hvilken reaksjon han fikk fra verdens beste skiskytter, Martin Fourcade, da han ble klar over at treneren nå skal jobbe for det norske laget. – Martin var skuffet. Vi har jobbet sammen i 10 år. Men han skjønner min posisjon og vet at sånne ting kan skje i bransjen. Vi har sendt noen meldinger og har fortsatt et godt forhold, sa Siegried Mazet til pressen. – Når Norge spurte meg om å jobbe her virket prosjektet veldig interessant. I løpet av 10 dager bestemte jeg meg. Det er en ny mulighet for meg som jeg ikke ville la gå fra meg, sa Mazet.Egil Kristiansens avtale med langrennsforbundet løper ut denne måneden. Tidligere i dag var han på jobb med landslagsjentene på Olympiatoppen før han i ettermiddag dukket opp «på andre siden av bordet», nå som skiskyttertrener. Så du denne? Her stopper Svendsen opp i VM-løypa for å følge Bøs gullspurt – Jeg trengte litt ny motivasjon, så da Morten Aa. Djupvik (sportssjef) kom med en henvendelse var jeg veldig villig til å vurdere det, sa Kristiansen. Stian Eckhoff og Steinar Mundal fortsetter som trenere for kvinnelandslaget, mens Geir Ole Steinslett er trener for kraftsenter og landslagene for begge kjønn.
Emil Hegle Svendsen (30) er godt fornøyd med det nye trenerteamet som ble presentert i kveld. Franske Martin Fourcade (27) er ikke like glad for å miste sin suksesstrener.